
„AIDO“ PRIEDAS VAIKA 


Kieno tai šalis? 


Stai namas, prie namo takelis, 
lr kryžius gėlėm apsagstytas; 
Po langu rūtelių darželis, 

Ten vaikšto mergelė kas rytas. 


Takelis įeina į kelią 
Siaurutį vingiuotą, smėlingą; 
Šalia — švyrūnėlis berželis 
Ir ąžuolas senas, galingas. 


Aplink daug kaimų ir miestelių 
Ir daug samanotų lūšnelių; 
Visur ten gyvena vaikeliai, 
Visur gali rasti „Varpelį“. 


Aplinkui laukai ir laukeliai, 
Ir pievos žiedais išrėdytos; 
Artojai, piovėjai-berneliai 
Darbuojas kasdien iš pat ryto. 
Štai namas, štai kryžius, berželis, 
Visur kaip akim apmatyti; 
Po langu rūtelių darželiai... 
Kieno tai šalis? Pasakykit! 


K. Tėma. 

Jonelis Trijų 


TRYS KRYŽIAI VILNIUJE 


Jonelis, būdamas dar Gedimino 
Pilies kalne, pastebėjo Trijų Kryžių 
kalną. Trys baltieji kryžiai iš tolo 
buvo matomi ir traukė prie savęs 
jo akis. 

— Tėveli, užeikime Trijų Kry- 
žių kalnan, — pasiūlė tėveliui Jo- 
nelis, kai abu jau buvo nulipę nuo 
Gedimino Pilies kalno. 

Tėvelis mielai sutiko. Jiedu pa- 
suko per daržą prie nedidelio til- 
telio, permesto per Vilnelės upelį. 

Kryžių kalne 


Perėję per tiltelį, pra- 
dėjo kilti į kalną siau- 
rais ir nesutvarkytais 
takeliais. 

— Aš girdėjau, tė- 
veli, kad šie kryžiai 
pastatyti toje vietoje, 
kurioje senovės lietu- 
viai buvo nužudę sep- 
tynis pranciškonus 
vienuolius, —ėmė kal- 
bėti Jonelis, kopda- 
mas siauru takeliu 
kalnan. — Ar tai tie- 
sa, tėveli? 

Taip, Joneli, ir aš 
esu skaitęs apie tokį 
įvykį, — atsakė tėve- 
lis. — Toje knygoje, 
kurią aš skaičiau, bu- 
vo pasakyta, kad ke- 
turi vienuoliai buvo 
prikalti prie kryžių ir 
nuo šio kalno nuver- 
sti Vilnelėn, o trys 
šiaip nužudyti. Sį pa- 
sakojimą platina ir už 
gryną tiesą leidžia 
mūsų tautos priešai. 
Jiems, mat, rūpi mū- 
sų tauta žeminti | ir 
apšaukti seniau bu- 
vusi laukinė. 

— Tai, tėveli, šis 
visas pasakojimas 
esąs pramanytas! -— 
nudžiugo Jonelis, beklausydamas 
tėvelio pasakojimo. 

— Tu gerai nusimanai, —pagy- 
rè Jonelį tėvelis.—Taip, šis pasa- 
kojimas yra grynas prasimanymas. 
Mokslininkai dabar įrodė, kad Ge- 
dimino laikais nė vienas pranciš- 
konas vienuolis nebuvo nužudy- 
tas, tad niekas jų nekryžiavo ir 
niekas Vilnelėn nesuvertė... 

Jonelis su tėveliu jau buvo 
prie kryžių. 

— Ar žinai, kas šiuos gražius 
ikryžius pastatyti sumanė? — pa- 
iklausė tėvelis. 

— Ne, — atsakė Jonelis. 

— Antanas Vivulskis, gimes ir 
jaunystę praleides lietuviškoje ba- 
kužėje. Jojo sumanymu pastatyta 
Jabai graži bažnyčia Šilavotoje ir 
„didingas paminklas Jogailai Kro- 
kuvoje. Šie kryžiai pastatyti 1916 
metais. Prieš tai, kada Vilniuje 
:švaistėsi rusai, kryžių čia Visai 
negalima buvo statyti. Prieš rusus 
buvo mediniai kryžiai, kuriuos, kai 

miestą. Iš čia jis dar gražiau atro- 
dė, negu iš Gedimino Pilies kalno. 
Kaip ant delno, buvo matyti visas 
miestas. Gedimino pilies kalnas 
atrodė kaip didžiulė kekė medžių, 
pro kuriuos buvo matyti pilies 
griuvėsiai ir bokštas. Tarp namų 
iššaudavo į viršų bažnyčių bokštai. 
Labai gražiai atrodė ir vienos cerk- 
vės laibutis aukštas bokštas. Jis 
tarp namų jūros atrodė kaip di- 
džiulė paauksuota adata. 

Miesto ūžesys buvo 'girdėti ir 
iš čia. Tik jis buvo kurtesnis, dus- 


„pasendavo, naujais pakeisdavo. lesnis: mat, miestas iš čia kiek 
Jonelis, prie kryžių stovėda- toleliau. 
mas, pažvelgė žemyn į Vilniaus 

Prie Nemunėlio 


Gane mergelė 
Pulką žąselių, 
„Olia-lia, olia-lia Žin 
Pulką žąselių. kart 


Pulką žąselių 
Prie Nemunėlio, 
Olia-lia, olia-lia dū 


Prie Nemunėlio. „kart 
Į Nemunėlį 

Nusižiūrėjo, 

Olia-lia olia-lia iu 
Nusižiūrėjo. kart 
Nusižiūrėjo, 

Ilgai stovėjo, 

Olia-lia olia-lia da 
dlgai stovėjo. kart 


Melsvos akelės, 

Skaistūs veideliai, 

Olia-lia olia-lia Au 
Skaistūs veideliai. kart 


Skaistūs veideliai, 

Aukso kaselės, 

Olia-lia olia-lia A 
Aukso kaselės kart 
Žiūrėjo, manė, 

Žąsis praganė, 

Olia-lia olia-lia | A 
Žąsis praganė. kart 
Kuomet ieškojo, 

Graudžiai raudojo, 

Olia-lia olia-lia ` a 
Graudžiai raudojo. kart 


K. Téma. 

ROPĖ 


Iškasė kartą vargšas darže 
ropę. Ropė buvo tokia didelė, 
kokios jis dar nebuvo matęs. 

— Nunešiu aš šitą ropę, — 
pagalvojo vargšas, — ponui ir 
padovanosiu jam. Tai būsiąs 
jis patenkintas! 

Paėmė -ponas ropę, padė- 
kojo vargšui ir dar davė tris 
auksinius. 

Sužinojo apie tai vargšo 
kaimynas, turtingas ūkininkas, 
tik be galo godus. Jis sugal- 
vojo padovanoti tam ponui 
veršelį. 

— Jei ponas už tokį men- 
ką daiktą, kaip ropė, davė 
tris auksinius, tai man už ver- 


šelį jis turėsiąs duoti jų bent. 


rieškučias, — galvojo tas godu- 
sis ūkininkas. 


Nuvedė jis verši ponui ir 
siūlosi jam padovanoti. Pono. 
būta ne kvailo. Jis tuojau su- 
metė, ko noris įkyrėlis, ir at- 
sisakė priimti dovaną. 

Neina ūkininkas, lingčioja, 
prašo neskriausti jo, — priimti 
veršį. 

— Gerai, — sako, pagaliau, 
ponas, — aš tau nusileisiu. Tik 
aš negaliu likti skalnas, turiu 
atsilyginti. Štai imk ši daik- 
tą, jis man labai brangiai at- 
sėjo. Už tuos pinigus, kuriuos. 


aš užmokėjau už ji, galima 
būtų bent trys veršiai nu- 
pirkti. 


Ir padavė ponas ūkinin- 
kui ropę, kurią išvakarėse jam. 
dovanojęs vargšas. 


Voveraitė 


Striktum striktum voveraitė 
Suktiniuką šoka. 

Jos kaip šluota uodegaitė 
Kelia gardų juoką. 


Voveraitė šauniai šoka, 


Jos kojytės basos, 


iūrime mes kaip apuokai, 


Ji sau šoka drąsiai. 


Uodegaitę krypt į šoną, 


Auseles pastato, 


Ant šakos pasilinguoja 
Lingū-liula-latū. 


Voveraitė staiga šoko 

Už pušų šakotų, 

O mes plojame ir prašom, 
Kad dar pakartotų. 


P. Gudaitis. 

Mūsų vežimėli stumia vėjas, o lydi šunelis. 


Rugių pėdas 


Viena siūtis, kita siūtis — 
pilna rugių sauja. 
Piovėjų — laukai net mirga, 
kai rugelius piauna. 

Daug jau saujų pėdapusėn 
„padėtų vis laukia, 
„kai rišėjas ten priklaupęs 
suriš pėdą naują. 

Pastatys jį viduj lauko, 
aplink ji aštuonis, 
vienu iš viršaus uždengęs, 
Jauks jis naujos duonos. 


Tiek pėdų tų— visas laukas 
pėduose paskendęs — 
rugiapiūtė — tokis laikas, 
kad rugeliai krenta. 

Ir nuo piautuvo, nuo dalgio, 
nuo kiekvieno mosto 
linksta varpos, linksta šiaudas 
plačiuos rugių plotuos. 

Pažiūrėjęs pasakytum, 
kad tai tokis kraštas, 
kur tik sėja, kur tik piauna, 
prakaitas kur laša. 


Laukaitis. 

"NEAPGAUDINĖK 


Motina davė Petreliui visą 
auksiną smulkiais pinigais ir 
liepė nubėgti krautuvėn ir nu- 
pirkti cukraus. Petrelis padėjo 
pinigus ant stalo, o pats ėmė 
ruoštis. Tuo tarpu ibėgo kam- 
barin jaunesnioji sesutė Ma- 


rytė. Pamačiusi pinigus, ji pa-' 


klausė Petrelio: 

— Iš kur, broleli, tu tiek 
pinigų turi? 

= Pusiškyniau-<0dė, — 
atsakė juokaudamas Petrelis. 

— Kada gi tu prisiskynei? 
Ir kodėl man niekuomet to 
medelio neparodei? — klausi- 
nėjo Marytė. 

— Neturėjau laiko, tai ir 
neparodžiau,—atsakė Petrelis. 
— Bet ir tu gali. turėti toki 
medeli, jei tik panorėsi,—kal- 
bėjo jis toliau, nekreipdamas 
dėmesio į senelę. 

— Kur gi nenorėsi, — at- 
sakė Marytė.—Tik pamokink, 
kas reikia daryti... 

— Pasodink  pinigėlį  že- 
mėn, iš jo išaugs medelis ir 
jis ims vesti pinigėlius, — aiš- 
kino besirengdamas Petrelis 
mažajai seselei. 

Jis nė nepastebėjo, kai 
Marytė išbėgo iš kambario. 

Pabaigęs rūoštis, Petrelis 
priėjo prie stalo, žiūri: pinigų 


nebėra. Jis pažiūrėjo vienoje: 
vietoje, kitoje pažiūrėjo pasi- 
lenkęs po stalu, — nėra pi- 
nigų, kaip vandenin būtų din- 
ge. Susirūpinęs nubėgo pas. 
motiną pasiskųsti ir pasitiko 
Maryte. 

— Ar tu kartais nematei 
pinigų, kurie gulėjo ant stalo? 
— paklausė jis seselės. 

— Taigi aš juos paėmiau... 


O kur padėjai? Atiduok 
greičiau! — karščiavosi Pe- 
trelis. 


— Aš jus pasodinau sode 
ir susilauksime medelio ir pi- 
nigėlių, — pradėjo teisintis 
Marytė. 

— O tu, neišmanėle, ką tu 
padarei? —sudejavo Petrelis. 

— Tu gi pats mane moki- 
nai taip padaryti. 

-- Pats, pats! išsišiepė pa- 
mėgdžiodamas Marytę Petre- 
lis. Vesk greičiau sodan ir 
parodyk, kur tuos pinigus už- 
kasei. 

Abudu nubėgo sodan ieš- 
koti tos vietos, kur Marytė 
buvo pakasusi pinigus. Ilgai 
ieškojo, ilgai Marytė vedžiojo 
Petreli po sodą, bet tos vie- 
tos jau nesugebėjo parodyti. 
Taip ir žuvo visas auksinas. 
Oi barė mamytė Petreli už 
toki sesers apgaudinėjimą! 

Mus mama vežioja laivu po ežerą. 


Prie upelio 


Menkais rūbeliais mažas vaikutis 

Ten prie upelio ramiai sėdėjo, 

O jo tos mažos žydros akutės 

Į vandenėlį smalsiai žiūrėjo. 
Žiūri ie klauso sraunaus upelio, 
Kur jis taip bėga, kur jis taip skuba: 
Ar nepatinka jam šis kraštelis, 
Ar jis negražų čia vilki rūbą? 


Prašė upelio, kad pasakytų 
Apie ši kraštą pasaką seną: 
Juk jie čia matė, jie viską žino, 
Kaip čia lietuviai seniai gyveno. 
Tarė upelis: „Neturiu laiko, 
Tu mokyklėlėj to pasiklausi. 
Manęs gi jūra motulė laukia... 
Sudieu, vaikuti, ašai keliausiu!“ 
J. Mackevičius. 

Artojas 


Anksti rytą išėjo tėvelis į pa- 
miške dirvos arti. Mažas Jonelis 
daug vėliau prisikėlė, kai jau pus- 
ryčius motutė buvo išvirusi. 

— Nunešk, Joneli, tėveliui pu- 
sryčių, — tarė motutė, pripilusi į 
lauknešėlius užbaltintų kruopų ir 
įdėjusi gabaliuką išvirto kumpio 
su duonele. 


Jonelis motutei niekuomet ne- 
prieštarauja. Ir dabar jis greitai 
užsimetė švarkelį, paėmė iš mo- 
tutės lauknešėlius ir jau besirengė 
nešti. 


— Tik tu, Joneli, kojytes ne- 
pasidaužk, kur per akmenį neper- 
siversk, pusryčių nepaliek,—įspė- 
dinėja jį motutė. 

— Nebijok, mamyte, aš nežio- 
plinėsiu, tėveliui pusrytėlius, kaip 
matai, nunešiu, — linksmai atsakė 
Jonelis. 

Štai ir pamiškė ir ta dirva, ku- 
rią tėvelis aria. Jau daug jis nuarė, 
pavargo, prakaitą šluostosi, pusry- 
čių laukia. Kai pamatė Jonelį be- 
einantį, Sartelį iškinkė, pabalin pa- 
leido pasiganyti. Atbėgo Jonėlis 
su lauknešėliais, prie akmens pas- 
tatė, su tėveliu pasisveikino. 


sėdo tėvelis ant akn:ens, pusry- 
čiauti pradėjo. 
— Duok, tėveli, man arti pa- 


mėginti, — paprašė Jonelio, kai 
tėvelis, jau baigė valgyti. — Aš 
taip norėčiau pasimokyti vyro dar- 
bų. | 

— Palauk, vaikeli! Tegul Sar- 
telis žolelės paskabinėja, pasilsi. 
Kai pasilsės jis ir aš atsikvėpsiu, 
tuomet jį pasikinkysime į plūgą ir 
tu pasimokinsi arti. 


Pri- . 


Ir tikrai, kai tėvelis ir Sartelis 
pasilsėjo, tėvelis nuėjęs atsivedė 
Sartelį už karčių prie plūgo, ikin- 
kė ir Jonelį pasišaukė: 

— Na, sūnau, pamėgink vyrų 
darbo. 

Jonelis net pasišokėdamas pri- 
bėgo prie tėvelio. Tėvelis pastatė 
jį vagon, liepė rankutėmis imtis 
plūgo rankenų, pats atsistojo už 
Jonelio ir taip pat laikė plūgo ran- 
kenas. 

— Na, Sarteli, trauk — para- 
gino tėvelis Sartuką. 


Sartukas pasuko galvą į užpa- 
kalį, pažiūrėjo į mažąjį ir didelį 
artojus ir, visa lyg suprasdamas, 
iš lėto pradėjo traukti plūgą, įsis- 
pyres visomis keturiomis vagon. 
Pajudėjo plūgas, suvirpėjo Jonelis 
kojytėmis, žingterėjo kelis kartus 
ir tėvelis. Paskui pradėjo lygiau 
eiti Jonelis, paskui Jonelį tėvelis, 
paskui abudu liko naujai išartoji 
vaga. Pasibaigė varsnos, tėvelis 
pakėlė plūgą, pernešė jį kiton už- 
uoganos pusėn, įstatė jį naujon 
vieton ir vėl liepė Joneliui laiky- 
tis plūgo rankenų. Ir vėl abudu 
išvarė antrąją vagą. 

— Šį kartą, sūnau, bus gana 
Vyrų darbo pamėginai, pasimokei 
ir bėk su lauknešėliais pas mamy 
tẹ, — pasakė tėvelis. 


Jonelis pabučiavo tėveliui rar 
ką ir linksmas nubėgo namo pē 
motute. Ilgai jis jai pasakojo, ka) 
jis su tėveliu pirmąjį kartą arė r 
labai didžiavosi, kad sugebąs toj 
darbą dirbti, kurį dirba suaugę 
vyrai. 


V. B. 

Kur lobis? 


Kartą jaunas ūkininkaitis 
susimąstęs stovėjo savo darže. 
Prie jo priėjo kaimynas ir pa- 
klausė, apie ką jis taip mą- 
stąs. 

— Vargas spaudžia mane, 
—tarė ūkininkaitis.—Dirbu aš 
per ištisas dienas ir nieko ne- 
turiu. Kad aš turėčiau bent 
šimtą auksinų, aš jau žino- 
čiau, kas reikia daryti. 

— Nesigraužk, neišmanėli, 
— pradėjo ji raminti kaimynas: 

— Šiame tavo darže yra 
ne viena šimtinė paslėpta, tik 
tu nemoki jų pasiimti. 

Ūkinininkaitis patikėjo. Kai 
tik sulaukė vakaro, jis tuojau 
ėmė kasinėti daržą, ieškoti 


paslėptujų šimtinių. Per visą 
nakti jis dirbo, kelias duobes 
iškasė, bet pinigų nerado. 

Kitą dieną kaimynas, pa- 
matęs jo darbą, nusišypsojo 
it Bare: 

— Tu, vargšeli, manęs ne- 
supratai. Na, pradėtąjį darbą 
reikia pabaigti. Aš tau duosiu 
iš mano sodo kelis vaisinius 
medelius ir tu juos pasisodink 
iškastose duobėse. 

Ūkininkaitis paklausė kai- 
myno patarimo ir su jo pa- 
galba pasodino padovanotuo- 
sius medelius. Po kelerių metų 
jis turėjo pakankamai gardžių 
vaisių sau ir visai šeimai ir 
surinko ne vieną šimtinę auk- 
sinų. 


Makara 


Leidžiasi saulė už žalio šilo, 
Glosto žemelę jos spinduliai, 
Virš lauko, pievų rūkas pakilo, 
Paruge žengia vakars tyliai. 


Girioje medžiai nustoja ošti, 
Bičių duzgimo jau negirdi, 
Lankas sidabro rasos im puošti, 
Slepia miškelį migla švelni, 


Ežero bangos nustoja supę, 
Aidi beržynuos paukščių daina, 
Rodos, nutyla šniokščianti upė, 
Žemelę gaubia jau sutema. 


030 

Šarkos Tarkos laiškas 


Aš—vargdienė šarka Tarka — 
Pagal iprastą jums tvarką 


Parašysiu štai dabar 
Pora žodžių iš Kvar-Kvar: 
Kas mokyklos suolą trina, 
Tas be juoko pats daug žino: 
Nežinoti bū nei bė 
Juk nedidelė garbė! 


Darbas dirbti žmogui sveika, 
Tik nedirbti ko nereikia — 


Vengti nedorų darbų 
Net suaugusiam svarbu! 


Pasakysiu dar truputi: 
Geram žmogui gera būti — 


Nuolat šypsosi dangus, 
Džiaugsmas lengvina vargus. 


Jei kam liko kas neaišku, 
Tuoj rašykite man laišką. 


Va, kaip šitą štai dabar — 
Šarkai Tarkai iš Kvar-Kvar. 
Petr. Markevičius. 


Bitės ir rožės 


Sumanė Simukas nusiskinti 
rožę, ištiesė rankutę ir skau- 
džiai įsidūrė spygliu. Nuėjo jis 
prie avilio, norėjo šiaudeliu 
išsitraukti medaus ir pasma- 
guriauti, bet bitės ji apsuko 
ir skaudžiai įgėlė. 

— Tėveli, kodėl tokios gra- 
žios rožės turi aštrius spyg- 


lius ir bitutės skaudžius ge- 
luonis? — paklausė tėvelio Si- 
mukas. 

— Todėl, vaikeli, kad žmo- 
nės niekuomet neužmirstų, jog 
smagumais reikia naudotis at- 
sargiai ir santūriai, atsakė tė- 
velis. 


Dobilai 


Žydi raudonai lyg saulė, 
Kvepia medaus skanumu, 
Vėjui tik palenkia galvas, — 
Pilnas laukas dobilų. 
Ar tau vekaras, ar rytas, 
Ar vidudienis ramus, 
Dobilai net pasikyli, 
Tarp rugių ir tarp kviečių. 


Lyg ir jiems aukštai iškilti, 
Lyg ir jiems siūbuoti taip, 
Lyg pavilnyt, pašiūrenti 
Norisi tai, kaip rugiai. 
Tik piovėjo aštrus dalgis, 
„ Sužvangėjęs dobiluos, 
Siūtį paskui siūtį žengia, 
Kirsdamas, guldydams juos. 
Laukutis 

ŠERNAS 


Arlinų slėnyje kilo tikras pra- 


garas. Dideli bulvių laukai buvo 
išknaisioti; žirniai ir avižos išmin- 
džiotos. Mat, nežinia iš kur atsi- 


rado nekviestas svetys - šernas ir 
pridarė vietos ūkininkams daug 
žalos. Tad visi slėnio gyventojai, 
dideli ir maži, seni ir jauni, ruo- 
šėsi medžioklėn. 

Sernas, matyti, buvo ragavęs 
duoną ne iš vienos krosnies. Jam 
teko ne vienas nuotykis pergy- 
venti ir gerai šis pasaulis su visais 
pavojais pažinti. Jis turėjo 12 žie- 
mų ant savo sprando. Ne kartą 
buvo girdėjęs prazvimbančią me- 
džiotojo kulką ir ne vieną drąsuolį 
šunį amžinai užmigdęs savo ilgo- 
mis ir aštriomis iltimis. Dar ma- 
žutis būdamas, kada turėjo tik tris 
savaites amžiaus, nežuvo nuo rudžio 
lapino. Ir tik atbėgusi motina ap- 
gynė jį ir tokią gerą pirtį užpuo- 
likui sukūrė, kad šis vos gyvas pa- 
bėgo. Dabar šernas yra šiek tiek 
raišas. Mat, per vieną medžioklę 
kulka pervėrė kiaurai jo užpaka- 
linę dešinę koją. Jo oda irgi daug 
pergyveno. Vienu žodžiu, nebuvo 
šerno kūne nė vienos sveikos 
dalies. 

Daug patyręs ir pergyvenęs, 
šernas mokėjo gudriai vengti pa- 
vojų ir taikytis prie aplinkybių. 
Tad ir dabar, patekęs Arlinų slė- 
nin, jis neriogsojo vienoje vietoje 
ir nelaukė atvykstančių medžioto- 
jų, bet keitė dažnai savo vietą ir 
pasirodydavo ten, kur nieks jo vi- 
sai nelaukė. 

Jis laukdavo nakties. Kai gerai 
sutemdavo, šernas, gerai uosle ir 
ausimis aplinkumą ištyręs, išsi- 
nerdavo iš krūmų tankmėje esan- 
čio guolio ir eidavo medžioklėn. 

Pakeliui į bulvių ar ką tik su- 
žaliavusių rugių lauką šernas ne- 


niekindavo rastų paukščių kiauši- 


nių ar ką tik išperėtų mažučių. Jo 
ilgosios iltys čia nutverdavo riebų: 
vikšrą,  nuskindavo jaunus miško 
želmenis, pastverdavo varliukę ar 
neatsargią miško pelę. Vienu žo- 
džiu, jis buvo labai ėdrus ir, kuo- 
išgalėdamas, stengėsi pasisotinti. 
Tačiau daugiausia žalos jis prida- 
rydavo ūkininkams. Tad ne kartą. 


šie, iš kantrybės išvesti, ruošė- 
medžiokles. Bet kas iš to! Sernas 
buvo nesumedžiojamas. i 

Ir taip slinko vasara. Sernas. 


Vienur išknisdavo ištisus bulvių 
laukus, kitur morkų daržus, avi- 
žas, jaunučius žirnius ir t. t. Kas. 
rytas po tokio šerno atsilanky mo» 
kildavo tose vietose dažniausias. 
triūkšmas. Nukentėję ūkininkai, pa- 
giežos pilni, ruošėsi jam atkeršyti.. 
Bet šernas, lyg pasityčiodamas,. 
tęsė savo žalingą darbą. lr kada 
prieš ji buvo ruošiami sąmokslai, 
jis ramiausiai, įsitaisęs gerą guolį. 
ilsėdavosi ir laukdavo nakties. 
Pagaliau, imta tvirtinti, kad visa 
tai nėra šerno, bet piktos dvasios 
ar vaiduoklio. darbas. Mat, jei būtų; 
tai šerno darbas, tai kas nors per 
visą vasarą būtų nors kartą jį už- 
tikęs ir matęs. Tuo tarpu ligšioH 
nieks Arlinų slėnio gyventojų ne- 
buvo su šernu susitikęs. Tiesa.. 
Šerną buvo matęs vienas žmogus, 
bet šis nesigyrė tuo. Tai buvo ne- 
paprastas susitikimas. Vienas iš 
medžiotojų laukė šerną pasirodant. 
Visai netikėtai ir medžiotojui ne- 
laukiant pasirodė šernas. Jis atro- 
dė taip baisiai, kad medžiotojui iš 
baimės šautuvas ėmė šokinėti.. 


"Blogai prisitaikęs jis šovė ir nepa- 


taikęs metė šautuvą ir pabėgo.. 


Kitą rytą atvykęs ton vieton me- 


džiotojas nesurado pamestų daik- 
tų. Ilgainiui atsirado daugiau žmo- 
nių, kurie buvo šerną matę. Vai- 

kai beuogaudami ir moterys be- 
grybaujančios buvo šerną užtikę. 
Kartą užtiko jį jaunas miško sar- 
gas. Bet kas iš to! Jo šovinio šer- 
mas visai nepajuto ir, net neatkrei- 
pes į medžiotoją dėmesio, nužy- 
„giavo toliau savo keliu. Dar blo- 
„giau buvo su vienu ūkvaizdžiu. Šis 
įsitaisęs lizdą ąžuole, laukė šerno 
ateinant. Iš tikro, naktį šernas 
atėjo. Ūkvaizdis girdėjo, kaip šer- 
nas knisė bulves. Deja, taip buvo 
tamsu, kad jokios vilties nebuvo 
ï šerną pataikyti. Maža to! Aki- 
plėša šernas, pasisotinęs ir iš- 
iknaisiojęs visą bulvių lauką, atėjo 
prie to ąžuolo ir ėmė kasytis. Ser- 
mas taip kasėsi, kad visas ąžuolas 
virpėjo ir pristatytos kopėčios nu- 
virto žemėn. 

Išsigandęs ūkvaizdis, nuo šal- 
čio dantimis kalendamas, negalėjo 
nulipti nuo ąžuolo ir išsėdėjo iki 
pat ryto, kol atėjęs bernas išva- 
«davo jį. Kitą kartą dviračiu užva- 
žiavo ant šerno laiškanešys. Dvi- 
+ačio pirmas ratas buvo sulank- 
stytas, o laiškanešio trys šonkau- 
liai buvo sulaužyti. 

Bet viskam yra galas. Galutinai 
išseko Arlinų slėnio gyventojų 
kantrybė. Miškų vyriausybė, užė- 
jus pirmiesiems žiemos šalčiams 
ir pasnigus pirmajam sniegui, ėmė 
ruošti didelę medžioklę. Buvo su- 
kviesti visi medžiotojai: net pats 
„ miškų direktorius teikėsi atvykti 
ton medžioklėn. Ir vieną gražų 
ankstyvos žiemos rytą medžiotojų 
būrys, šunų gaujos ir varovų lydi- 
mas, išvyko į mišką. Medžiotojai 
užėmė savo vietas, varovai su šu- 
nimis apsiautė tą miško dalį, kur, 

pasak miško sargų, turėjo būt 
šernas. Davus direktoriui ženklą 
prasidėjo medžioklė. 

Užgrojo medžioklinės dūdos ir 
pasigirdo skalikų lojimas. Miškas, 
kuris tik prieš valandėlę buvo di- 
delės tylos apgaubtas, užvirė gy- 
venimu. Buvo griežtai uždrausta 
šaudyti į kitus žvėris. Tad medžio- 
tojai tik sekė akimis varovų išgąs- 
dintus elnius, stirnas, lapes ir kiš- 
kius, kurie bėgo pro medžiotojų 
eiles. Pagaliau, skalikų lojimas 
virto tikrai pragariškas, girdėjosi 
kaskart geriau ir vis arčiau me- 
džiotojų. Iš miško gelmės išsinėrė 
Arlinų slėnio ūkininkų pabaisa — 
šernas. Skalikai ir varovai varė jį 
prie medžiotojų. Matyti, šeiminin- 
kų akivaizdoje pasijuto šunes drą- 
sesni ir kibo šerną iš visų pusių. 
Sernas ir šunes sudarė vieną gyvų 
ir bejudančių kūnų kamuolį. Me- 
džiotojai, bijodami šunis nušauti, 
negalėdami gerai prisitaikinti, sto- 
vėjo su šautuvais rankose ir neži- 
nojo kas daryti. Tada vienas jau- 
nas girininko padėjėjas, ištraukęs 
trumpą medžioklinį kardą, šoko 


tan kamuolin ir, nutvėręs šerną 
už ausų, suvarė giliai ginklą žvė- 
ries krūtinėn. Šernas krito ne- 
gyvas. 


Taip baigė savo dienas šernas. 
Medžiotojai ir po jo mirties maža 
teturėjo paguodos ir negalėjo pa- 
sigardžiuoti jo kepsniu. Išskruo- 
dus šerną, medžiotojai pamatė. 
kad jis turįs trichninų. O trichni- 
nomis sergančios kiaulės mėsos 
kaip žinia, negalima valgyti. 


Iš H. Lėns. 

MAŽASIS ŠIENPIŪVYS 

Nūn, vaikučiai mylimieji, O tuo tarpu jo sūnaitis, 
Šienapiūtė prasidėjo. Mažas bet gyvus bernaitis,. 
Štai ir dėdė Ipol'tas, Skuba pieva, kiek tik gali, 
Vos tiktai šiek tiek prašvito, Pas šienaujantį tėvelį. 

Jau ir pluša pievoje - Krepši nešasi jisai — 

Su plienine dalgele. Krepšy tėvui užkandžiai. 

— Labas rytas, mielas tėti, Valgo tėvas, o vaikinas 

Kas čia pas tave girdėti? Dalgę čiupt, pats piaut mėgina, 
Metas jau tau dalgę mesti, Bet dalgė, lyg užkerėta, 

Eiki pasilsėt, užkąsti — Ne ten taiko, kur reikėtų... 
Čiauškia berniukas linksmai — Tėvas mato jo „vargus“ 


Tėvas klauso jo mielai. Ir sau šypsos pro ūsus. 


| MARPĖLIS 


2) VAIKAI 


Tėvas, su meile į ją žiūrėda- 
«mas, klausėsi jos vaikiško pasipa- 
-sakojimo. 

Marcelė lėkštėje piaustė Valei 
mėsą mažais gabalėliais. 


-= — Tai tu, Vale, matau, dabar 
tą Poli labai myli? — pasijuokė 
sena moteris. 

— Myliu, — paprastai atsakė 
mužklausta, — bet ne taip daug, 
„kaip tėvelį ir tave. + 

— Ar daug mažiau? — šypte- 


dėjo laimingas tėvas. 

Mergaitė pažiūrėjo į jį, į Mar- 
«celę ir taip pat, kaip anksčiau, rim- 
tai atsakė: 

— Trupučiuką mažiau. 

— Na, gerai, — atsakė tėvas— 
"Tegu ateina pas mus tasai tavo 
"Polis, tai aš ir Marcelė taip pat jį 
„galėsime mylėti. 


— Gerai, — linktelėjo mergai- 
tė, kramtydama skanią mėsą ir 
kišdama bulvę burnon. — Aš jau 


jam gėlę žadėjau padovanoti, dvi 
„gėles... raudonas. 

— Matot!... Ir gėlę jau žadėjai. 
—lyg tai nustebo Marcelė. 1 


— Aha... Ar negerai? — susi- : 


1rūpino mergaitė. Aš manau, jis la- 
‘bai džiaugsis?! 

— Kodėl negerai? Gerai! Jis, 
tur: but, kaip ir tu, myli gėlės, — 
pasiskubino nuraminti ją tėvas. 

Marcelė šypsojos. Ji labai my- 
dėjo mergaitę. 

Tiesa, Polis atėjo. Vedžiojo jį 
mergaitė po daržą, viską rodyda- 
ma. Nuvedė ir prie kūdros. 

Pliumt! — nuo nendrėmis apau- 
»gusio kranto į nešvarų, žalėsiais 
„priaugusį vandenį pliaukštelėjo iš- 
-siskėtus žaliukė varlė. Ratai išrai- 
žė vandenį. 

— Bijau varlių! — pareiškė 
„mergaitė ir nuvedė Polį toliau už 
«daržo, kur tarp aukštų jaunų pu- 
-šaičių stovėjo didelis kryžius. Nuo 


lietaus ir saulės jis buvo pajuoda- 
vęs ir iš vakarų pusės truputį ap- 
augęs samanom. Aukštai išpiau- 
tame įdubime buvo pastatyta šv. 
Panelės nublukusi statulėlė. Prie 
jos kojų gulėjo kelios gyvos gėlės. 

— Va, matai? Cia aš gėles ne- 
šioju, — pasakojo berniukui. — 
Ten aukštai prie statulėlės, aš ma- 
tai dar nepasiekiu, bet tėvelis ar 
Marcelė tenai jas padeda arba 
mane pakilnoja, tada aš pati pade- 
du gėles... Tu žinai: mano mamy- 
tė mirė ir ji čia nešdavo gėles, o 
dabar aš... Mano mama — ji bu- 
vo labai gera ir vis mane ant ke- 
lių supdavo. Ji mane labai my- 
lėjo. 

— Tu verki jos? 

— Ne. Jeigu aš verkčiau, jai 
būtų labai liūdna ir ji verktų. Ją 
Dievas pasišaukė < pas save, bet 
ji mane mato, kaip gi aš verksiu? 
Aš ją labai myliu. Bet aš ir tėvelį 
myliu ir Marcelę. Tu ją matei? 

— Mačiau. 

— Na tai labai gerai. Tu ją 
taip pat mylėsi. Ji tave jau myli 
ir mano tėvelis taip pat tave my- 
li, — pasakojo, labai rimtai žiūrėda- 
ma į jo akis. 

— Už ką gi jie mane myli? — 
nustebo Polis. 

— Už ką? — mergaitės aku- 
tės pasidarė apvalios. Ji pagalvojo. 

— Nežinau, — pagaliau, atsi- 
duso, nes nemokėjo to paaiškinti, 
bet staiga jos veidukas nušvito: — 
Jau žinau! — šūktelėjo: — Už tai, 
kad aš tave myliu! 

Polis šyptelėjo. Tokia meilutė 
ir gražutė buvo toji Valė. 

— Aš taip pat neturiu mamos, 
— atsilygindamas už josios atviru- 
mą pasisakė. 

— Ir tu? Tai aš tave dar dau- 
giau mylėsiu, beveik, kaip savo 
tėvelį? 

Vaikai susidraugavo. 
Atostogų metu jis dažnai atei- 
davo pas Vale. 


Vaikai eidavo į daržą, ar už 
daržo į Nemuno pakrantę. Cia jie 
rinkdavo gražius akmenėlius, da- 
rydavo iš smėlio pečius, užtvan- 
kas, braidydavo po vandenį... Jis 
Valei ir dūdelių išroždavo. Valė 
gerai dar nemokėjo dūduoti. Iš- 
kėlusi galvutę, traukdavo iš dūde- 
lės balsus. Tai buvo paprasta mu- 
zika, kurią tik jiedu suprato. Bet 
dar didesnis džiaugsmas Valei bu- 
vo, kai kartą Polis atsinešė meš- 
keres. Pasirinkę vietą jie susėdo 
meškerioti. Kai pirma žuvelė sus- 
pindėjo, besitrankydama ant ištrau- 
ktos iš vandens Polio meškerės, 
Valė metė savo ir spiegdama iš 
džiaugsmo šoko prie mažutės iš- 
sižiojusios ir besitrankančios žolė- 
je žuvytės. Ją vaikai įleido į skar- 
dine, pilną vandens, dėžutę. Atsi- 
klaupusi ant kelių, prisikišusi prie 
dėžutės, žiūrinėjo mergaitė, kol 
jai nepabodo, vargšę žuvelę iš vi- 
sų pusių. 

Polis meškerioja. 

Nors ir kaip Valė norėjo pati 
sužvejoti nors vieną, jai nesisekė. 


Už tat Polis net kelias sugavo 


ir didžiausiam  Valės džiaugsmui 
jai visas ir atidavė. 
Bet štai pasibaigė atostogos. 


Berniukas išlaikė egzaminus į gim- 
naziją. Pirmą kartą apsivilkęs nau- 
jais rūbais, blizgančiom sagom ši- 
neliu, nauja su ženkliuku kepure, 
jis tuoj pasijuto ne mažas berniu- 
kas, bet beveik suaugęs vyras. 
Taip ir pareiškė net išsižiojusiais 
iš nusistebėjimo tokiu jo gražumu 
Valei. 

— Tai gal tu dabar ir nežaisi 
su manim? — nusigando toji. 

— Žinoma, — tarė išdidus gim- 
nazistas, bet pamatęs, kad mer- 


VA RPE S 


207 


labai nusiminė ir rengiasi 
pasiskubino ją nuraminti: 


gaitė 
verkti, 

:— Truputį, matai, tai ir dices- 
ni už mane vyrai žaidžia, bet aš, 
matai, dabar nelabai daug nė lai- 
ko turėsiu. 

Ir jis išskaičiavo jai visas pa- 
mokas, kurias jam reikės atlikti, 
visas knygas, kurias jam tėvas nu- 
pirks. 


— Ak, — atsiduso is gilumos 
širdies maža mergaitė, — kad ir 
aš nors greičiau užaugčiau! Ir aš 
eisiu gimnazijon tada... — svajin- 
gai pabaigė. S. Seniūnienė. 


Mūsų šventadienio 
pramoga 

Aš mėginu sportuotis. 


Žinelės 


Marcinkonys. 


Ruošėsi pir- 
majai išpažinčiai. Mūsų klebono 
"kun. Butkevičiaus rūpesčiu šį mė- 
nesį buvo vaikų katekizacija. Ka- 
tekizavo (mokė poterių ir kate- 
kizmų) ponios Sukackienė ir Obuo- 
levičienė. 

Cia veikia ir Eucharistijos kar- 
žygiai. Šį mėnesį jie sulaukė nau- 
jų narių. | jų organizaciją įstojo 
gražus vaikų būrys. Marcinkus. 


Juodagalviai, Melagėnų valsč. 
Dėl sporto žaismų. „Varpelio“ 10 
nr. buvo rašyta, kad sportiškuose 
žaismuose Salamiankos kaimo vai- 
kai viršija juodagalviečius. Tačiau 
iš tikrųjų yra kitaip. Mes, juoda- 
galviečių vaikai, salamiankiečius 
visada nurungdavome ir nurungia- 
me. Pav., ir liepos 17 d. žaidėme 
„Dvi ugnis“ ir tinklinį. „Dviejų ug- 
nių“ rungtynės pasibaigė 3:2 mū- 
sy naudai. Tinkliniu — mes išlo- 


Leidėias atsakomasis redaktorius Liudvikas Cicėnas, 

šėm keturias partijas, o salamian- 

kiečiai tik vieną. Mes ir toliau ne- 

manome jiems nusileisti. 
Juodagalvis. 

TRUPINĖLIAI 


Nepaprastas varpas 


Viename Švaicarijos mieste yra 
nepaprastas varpas. Jis sveria šim- 
tą penkiasdešimt centnerių ir nulie- 
tas iš patrankų, kurios buvo Didžia- 
jame kare. Patrankų atsiuntė šešio- 
lika valstybių, kurios dalyvayo tame 
kare ir kurios buyo atėmusios iš 
priešo tas patrankas. 

Dabar tuo varpu skambinama kas 
vakaras. To miesto gyventojai, iš- 
girdę jo gaudimą, meldžiasi už žu- 
vusius Didžiajame kare kareivius. 

Šv. Tėvas yra suteikęs tam var- 
pui savo palaiminimą, kad jis šiuo 
metu primintų žmonėms Didžiojo 
karo baisumus ir ragintų podraug 
nekelti tarpusavių vaidų ir naujų 
karų. 

LAIŠKŲ DĖŽUTĖ 


A. Pet—ui. Šį kartą eilutės daug ge- 
resnės. Vieną patais dedame „Varpelin“. 
Kitos mūsų jauniems skaitytojams dar 
ne visai tinkamos. Be to, jos dar daug 
reikėtų taisyti. Vis dėlto kitas atiduosimė 
tiems, kam prašote atiduoti, Prašome 
nemesti rašyti, be darbo niekas nieko 
gero nebuvo sukūręs. Ačiū už atminimą 
ir prašome daugiau. 

St. B—nui. Kitos dvi eilutės dar ne 
visai vykusios, jos taip ir liks. Pasako- 
jimas labai gražus ir Jį kiek vėliau įdė- 
sime. Kad ir kiti taip apie savo Aes 
rašytų, tai visi žinotume, ką mes gra- 
žaus turime. Ačiū už visa ir prašome 
daugiau. 

J. Ži—čiui. Šį kartą pasirinkome tik 
vieną. Ačiū už atminimą ir prašome dau- 

iau. 
7 J. Mac—kui. Ačiū už visa, ką mums 
atsiuntėte. Visa mums tinka, visa įdė- 
sime. Prašome mūsų neužmiršti. 


„RUCH“ spaustuv 


Vilnius 


